- Gabi Tamaş a revenit în fotbal, ca director sportiv
- El a semnat cu Concordia Chiajna, echipa de la care s-a retras din activitatea de fotbalist
Gabi Tamaş a revenit în fotbal, ca director sportiv! Fostul fotbalist a semnat cu echipa de la care s-a retras din cariera de fotbalist, Concordia Chiajna.
Tamaş urmează să fie director sportiv, în timp ce Ilie Poenaru va antrena echipa. Președintelele clubului a confirmat că cei doi au semnat contractele.
OFICIAL | Gabi Tamaş a revenit în fotbal! A semnat cu o echipă pentru care a evoluat
"Da, Și Tamaș, și Poenaru au semnat, dar n-aș vrea să mai spun nimic. Prin ce am trecut în acest sezon nu i-aș dori nimănui. Am negociat foarte bine și ne-am înțeles ușor. Contractele sunt până la finalul actualului sezon, iar dacă suntem ok cu toții, vom continua împreună", a declarat președintele clubului, Cristian Tănase, pentru digisport.ro.
Gabi Tamaş va debuta într-o funcţie de conducere, după ce s-a retras anul trecut din cariera de fotbalist.
De-a lungul carierei de fotbalist, Gabi Tamaş a evoluat, printre altele, pentru Dinamo, Galatasaray, Spartak Moscova, Celta Vigo, Auxerre, West Bromwich, CFR Cluj, FCSB sau Astra Giurgiu.
Tamaş a evoluat de 63 de ori pentru echipa naţională de seniori a României. El a avut selecţii şi pentru naţionalele U16, U18 şi U21.
Ionuţ Luţu se pregăteşte şi el să devină director sportiv la FCSB! Va face cursurile alături de Gabi Tamaş şi Daniel Niculae
Ionuţ Luţu se pregăteşte şi el să devină director sportiv la FCSB. Fostul internaţional a fost admins la cursurile pentru director sportiv, acolo unde va participa alături de alţi foşti jucători, printre care Claudiu Keşeru, Cosmin Moţi, Gabriel Tamaş şi Daniel Niculae.
FRF a anunţat că reprezentanţii cluburilor din prima ligă, patru de la grupări din Liga 2 şi cinci foşti internaţionali vor participa, în perioada 19 martie – 28 noiembrie, la cursul pentru Director Sportiv. Cursul de Director sportiv va fi un program intensiv structurat în nouă module de lucru (cinci module în format fizic – de câte trei zile – şi patru în format online). Formarea va fi organizată şi în 2025 şi în 2026, iar prima sesiune de cursuri va avea loc între 19 şi 21 martie.
Temele studiate în cadrul cursului vor include atât noţiuni introductive despre rolul şi responsabilităţile directorului sportiv, dar şi aspecte care ţin de management, leadership, viziune fotbalistică şi date, inovare şi tehnologie. În această perioadă, s-a zvonit că Gabi Tamaş ar fi pe lista lui Dinamo, pentru postul de director sportiv. "Câinii" au rămas fără un oficial pe acest post, după plecarea lui Gabi Bădău.
S-a zvonit că Gabi Tamaş era pe lista lui Dinamo
Prima ediţie a cursului este dedicată celor 16 cluburi din Liga 1, deoarece din sezonul 2025-2026 intră în vigoare modificarea din regulamentul de licenţiere care specifică obligativitatea acestui rol în organigrama acestor cluburi.
Echipele din Liga 1 trebuie să trimită câte un reprezentant la această formare, iar alte 4 locuri sunt dedicate cluburilor din Liga 2 (departajate în funcţie de dreptul de promovare şi/sau locul din clasament la momentul departajării, adică 26 februarie).
Pentru a sprijini tranziţia în carieră a jucătorilor români, cinci locuri sunt dedicate în mod special la acest curs pentru foştii internaţionali care vor să activeze în rolul de Director Sportiv.
Lista cursanţilor admişi:
Marius Bilaşco (CFR Cluj), Hadnagy Attila (Sepsi OSK), Zoltan Iaşko (Farul Constanţa), Ionuţ Luţu (FCSB), Gabriel Giurgiu (Universitatea Cluj), Paul Pintilie (Petrolul), Cristian Sîrghi (Oţelul Galaţi), Radu Neguţ (AFC Hermannstadt), Florin Costea (FCU 1948 Craiova), Daniel Şchiopu (FC Botoşani), Cosmin Mihălescu (SC Dinamo 1948), Florin Cernat (FC Voluntari), Silviu Bogdan (Universitatea Craiova), Mugurel Cornăţeanu (Politehnica Iaşi), Decebal Grădinariu (UTA), Sorin Boiangiu (Rapid), Daniel Mahu Moisii (Ceahlăul Piatra Neamţ), Marian Nohai (Unirea Slobozia), Cseke Szilard (Csikszereda), Alexandru Băcanu (FC Buzău), Claudiu Keşeru (fost internaţional), Gabriel Tamaş (fost internaţional), Viorel Moldovan (fost internaţional), Cosmin Moţi (fost internaţional) şi Daniel Niculae (fost internaţional).